જણાવી દઈએ આ અગાઉ અમારા સહયોગી અખબાર ‘મુંબઈ મિરર’ સાથે વાત કરતા ફિલ્મના ડિરેક્ટર મુદસ્સરે ખુલાસો કર્યો હતો કે, ગત વર્ષે ડિસેમ્બરથી એક સ્ટોરી પર કામ કરી રહ્યાં છે જે ‘હેપ્પી ભાગ જાએગી’ની સીક્વલ હશે. તેમણે ત્યારે કબૂલ્યું હતું કે, ‘મેં આ વિશે રાય સાહેબ સાથે ચર્ચા કરી હતી અને તેમણે સ્ટોરી પર થોડું વધુ કામ કરવાનું કહ્યું હતું. ઑક્ટોબરના એન્ડ સુધી આ કામ પતી ગયું અને રાયને તે ખૂબ ગમ્યું.’ તેમણે કહ્યું કે, ફિલ્મનું મૂળ હજુ પણ તે જ રાખવામાં આવ્યું છે અને ફિલ્મમાં હેપ્પી ફરી એકવાર ભાગશે પરંતુ હજુ એ નક્કી નથી કરાયું તે ભાગીને ક્યાં જશે. મુદસ્સરે એ પણ નક્કી કરી દીધું છે કે, સીક્વલમાં પણ પીયૂષ મિશ્રા અને જિમી શેરગીલ કામ કરશે. જોકે, અભય દેઓલે સ્પષ્ટ કર્યું છે કે, આ ફિલ્મની સીક્વલમાં તે કામ નહીં કરે.